b"\n_START_ARTICLE_\nFonts de bomba d'Arb\xc3\xbacies\n_START_SECTION_\nFont de bomba del bon humor\n_START_PARAGRAPH_\nEs tracta d\xe2\x80\x99una font amb eixidor de metall, representant la cara d\xe2\x80\x99un personatge mascul\xc3\xad, amb bomba de m\xc3\xa0 de metall acabada en ap\xc3\xa8ndix ovalat. L\xe2\x80\x99estructura que sost\xc3\xa9 la font \xc3\xa9s de rajol i pedra arrebossada amb ciment, de secci\xc3\xb3 rectangular a la base, i amb pica de cer\xc3\xa0mica vidrada de color groc. La pica se situa dins l\xe2\x80\x99estructura coberta per volta de can\xc3\xb3. A la part superior de l\xe2\x80\x99eixidor, i a la paret, hi ha una porteta de fusta que comunica amb el pou. Per sota la pica tamb\xc3\xa9 hi ha una porteta. Al capdevall de la maneta de la bomba es llegeix: Casals y G\xc3\xb3mez. Constructores Gerona, en relleu. A l\xe2\x80\x99altre costat hi ha dues plaques a la paret, una de cer\xc3\xa0mica on diu el nom del carrer: \xe2\x80\x9cCarrer del Sorrall Arb\xc3\xbacies Premiat en el concurs d\xe2\x80\x99embelliment any 1970\xe2\x80\x9d, i una altra de pl\xc3\xa0stic amb el nom \xe2\x80\x9cFont de bomba del Bon Humor, 1908\xe2\x80\x9d. A la part superior de l\xe2\x80\x99estructura, per damunt de l\xe2\x80\x99arc hi ha una altra placa de marbre blanc on es llegeix en relleu \xe2\x80\x9cFont del Bon Humor Arbucias juny 1952\xe2\x80\x9d. La part superior de l\xe2\x80\x99estructura \xc3\xa9s de forma esglaonada i est\xc3\xa0 coberta de diferents plantes. El conjunt es troba adossat a la fa\xc3\xa7ana d\xe2\x80\x99una casa del carrer.\n_START_SECTION_\nFont de bomba de Can Palau\n_START_PARAGRAPH_\nSituada al carrer Castell, \xc3\xa9s una font amb eixidor de metall, representant la cara d\xe2\x80\x99un personatge mascul\xc3\xad, amb bomba de m\xc3\xa0 de metall acabada en ap\xc3\xa8ndix ovalat. L\xe2\x80\x99estructura que sost\xc3\xa9 la font \xc3\xa9s de rajol i pedra arrebossada i pintada de color blanc, de secci\xc3\xb3 rectangular a la base, i amb pica de rajol quasi arran de terra. La pica se situa dins l\xe2\x80\x99estructura coberta per volta de can\xc3\xb3. A la part superior de l\xe2\x80\x99eixidor, i a la paret, hi ha una porteta de fusta que comunica amb el pou. Damunt d\xe2\x80\x99aquesta porta hi ha la placa de pl\xc3\xa0stic que indica el seu nom \xe2\x80\x9c Font de bomba de Can Palau, 1908\xe2\x80\x9d. Al capdevall de la maneta de la bomba es llegeix: Casals y G\xc3\xb3mez. Constructores Gerona, en relleu. Queda a\xc3\xafllada, el davant d\xe2\x80\x99unes escales i en una mena de placeta, a l\xe2\x80\x99inici del carrer del Castell. Coordenades: X: 459856\xc2\xa0; Y: 4629501\n_START_SECTION_\nFont de bomba de Can Mero\n_START_PARAGRAPH_\nSituada a la placeta de Can Jombo amb el carrer del Castell, \xc3\xa9s una font amb eixidor de metall, representant la cara d\xe2\x80\x99un personatge mascul\xc3\xad, amb bomba de m\xc3\xa0 de metall acabada en ap\xc3\xa8ndix ovalat. L\xe2\x80\x99estructura que sost\xc3\xa9 la font \xc3\xa9s de rajol i pedra arrebossada i pintada de color blanc i la part inferior rosa, de secci\xc3\xb3 rectangular a la base, i amb pica de rajol quasi arran de terra. La pica se situa dins l\xe2\x80\x99estructura coberta per volta de can\xc3\xb3. A la part superior de l\xe2\x80\x99eixidor, i a la paret, hi ha una porteta de fusta que comunica amb el pou. A l\xe2\x80\x99extrem esquerra de la paret hi ha la placa de pl\xc3\xa0stic que indica el seu nom \xe2\x80\x9c Font de bomba de Can Mero, 1908\xe2\x80\x9d. Al capdevall de la maneta de la bomba es llegeix: Casals y G\xc3\xb3mez. Constructores Gerona, en relleu. Es troba adossada a la fa\xc3\xa7ana d\xe2\x80\x99una casa del carrer del Castell i al voltant hi t\xc3\xa9 la placeta de Can Jombo. Coordenades: X: 459801\xc2\xa0; Y: 4629506\n_START_SECTION_\nFont de bomba de Can Salau\n_START_PARAGRAPH_\nSituada al n\xc3\xbamero 10 del carrer Castell, \xc3\xa9s una font amb eixidor de metall, representant la cara d\xe2\x80\x99un personatge mascul\xc3\xad, amb bomba de m\xc3\xa0 de metall acabada en ap\xc3\xa8ndix ovalat. L\xe2\x80\x99estructura que sost\xc3\xa9 la font \xc3\xa9s de rajol i pedra arrebossada i pintada de color crema, de secci\xc3\xb3 rectangular a la base, i amb pica de rajol a mitja al\xc3\xa7ada. La pica se situa dins l\xe2\x80\x99estructura coberta per volta de can\xc3\xb3. A la part superior de l\xe2\x80\x99eixidor, i a la paret, hi ha una porteta de fusta que comunica amb el pou i a la part inferior, per sota la pica n\xe2\x80\x99hi ha una altra de ferro. Al lateral esquerra, a la paret hi ha la placa de pl\xc3\xa0stic que indica el seu nom \xe2\x80\x9c Font de bomba de Can Salau, 1908\xe2\x80\x9d. Al capdevall de la maneta de la bomba es llegeix: Casals y G\xc3\xb3mez. Constructores Gerona, en relleu. Es troba adossada a la fa\xc3\xa7ana d\xe2\x80\x99una casa del carrer del Castell amb n\xc3\xbamero 52. Coordenades: X: 459713\xc2\xa0; Y: 4629537\n_START_SECTION_\nFont bomba del carrer Damunt\n_START_PARAGRAPH_\nSituada al n\xc3\xbamero 6 del carrer Damunt, \xc3\xa9s una font amb eixidor de metall, representant la cara d\xe2\x80\x99un personatge mascul\xc3\xad, amb bomba de m\xc3\xa0 de metall acabada en ap\xc3\xa8ndix ovalat. A difer\xc3\xa8ncia de les altres es troba encastada dins el mur de la fa\xc3\xa7ana d\xe2\x80\x99una casa del carrer, el forat \xc3\xa9s d\xe2\x80\x99arc de mig punt. La pica se situa dins la forn\xc3\xadcula coberta per volta de can\xc3\xb3, \xc3\xa9s recoberta amb teula. A la part superior de l\xe2\x80\x99eixidor, i a la paret, hi ha una porteta de fusta que comunica amb el pou. Al capdevall de la maneta de la bomba es llegeix: Casals y G\xc3\xb3mez. Constructores Gerona, en relleu. A l\xe2\x80\x99altre costat hi ha una placa de cer\xc3\xa0mica on diu el nom del carrer: \xe2\x80\x9cCarrer Damunt Premiat en el concurs d\xe2\x80\x99embelliment any 1972\xe2\x80\x9d. La font ressalta pintada de blanc amb el morat de la paret. Coordenades: X: 459651\xc2\xa0; Y: 4629659\n_START_SECTION_\nFont de la bomba del carrer de Sant Hilari\n_START_PARAGRAPH_\nSituada al n\xc3\xbamero 11 del carrer, \xc3\xa9s una font amb eixidor de metall, representant la cara d\xe2\x80\x99un personatge mascul\xc3\xad, amb bomba de m\xc3\xa0 de metall acabada en ap\xc3\xa8ndix ovalat. L\xe2\x80\x99estructura que sost\xc3\xa9 la font \xc3\xa9s un petit cos que sobresurt de la fa\xc3\xa7ana a la qual est\xc3\xa0 adossat. Al damunt es protegeix per una petita teulada de teula \xc3\xa0rab. La part de la pica ha estat reformada, la part frontal \xc3\xa9s de marbre i tot el voltant de granit polit. Com totes a la paret, hi ha una porteta de fusta que comunica amb el pou, i a sobre hi ha la placa de pl\xc3\xa0stic que indica el seu nom \xe2\x80\x9c Font de bomba del carrer de Sant Hilari, Any 1908\xe2\x80\x9d. Al capdevall de la maneta de la bomba es llegeix: Casals y G\xc3\xb3mez. Constructores Gerona, en relleu. Es troba adossada a la fa\xc3\xa7ana d\xe2\x80\x99una casa del carrer de Sant Hilari. Coordenades: X: 459951\xc2\xa0; Y: 4629857\n_START_SECTION_\nFont del carrer de la pietat\n_START_PARAGRAPH_\nNo es tracta d\xe2\x80\x99una font bomba sin\xc3\xb3 d\xe2\x80\x99una font amb sortidor de llaut\xc3\xb3 en forma d\xe2\x80\x99aixeta. Es troba a\xc3\xafllada, amb una estructura rectangular amb base circular, on hi ha la pica, pintada de blau. A la part frontal hi ha la data de 1956 i una placa de cer\xc3\xa0mica que indica: \xe2\x80\x9cCarrer Nstra Senyora de la Pietat Premiat en el concurs d\xe2\x80\x99embelliment any 1971\xe2\x80\x9d. A l\xe2\x80\x99esquerra hi ha un banc de ciment adossat al mur. Coordenades: X: 460093\xc2\xa0; Y: 4629691\n_START_SECTION_\nHist\xc3\xb2ria\n_START_PARAGRAPH_\nTotes aquestes fonts que es reparteixen en els diferents barris de la Vila d\xe2\x80\x99Arb\xc3\xbacies, tenen els seus or\xc3\xadgens a principis del segle XIX tot i que posteriorment totes han estat reformades, i van canviant amb el temps. El mecanisme, per\xc3\xb2, segueix sent el mateix."